
Előterjesztés 

„Martfű Város közigazgatási területén lévő közvilágítás korszerűsítése energiatakarékos LED-es közvilágításra” tárgyú közbeszerzési eljárás lefolytatásához közbeszerzési tanácsadó megbízására


Martfű Város Önkormányzata Képviselő-testületének
2018. június 28-i ülésére





















Előkészítette: S. Bodor Éva

Véleményező: Pénzügyi, Ügyrendi és Városfejlesztési Bizottság

Döntéshozatal: egyszerű többség 

Tárgyalás módja: nyilvános ülés

Tisztelt Képviselő-testület!

Martfű Város Önkormányzata korszerűsíteni szeretné közvilágítását energiatakarékos LED-es közvilágításra.
A hatályos közbeszerzési törvény értelmében a beruházás közbeszerzési eljárás köteles.
Martfű Város Önkormányzata Közbeszerzési Szabályzata 5.1.1. g) pontja értelmében a közbeszerzési szakértő megbízásáról a Képviselő testületnek kell döntenie.
A közbeszerzési eljárás lefolytatására három ajánlatot kértünk be.
Az árajánlatok közül a Proment Consulting Kft. ajánlata – 1.500.000, Ft + Áfa – volt a legkedvezőbb (az ajánlati ár a közzétételi költségeket nem tartalmazza), ezért javaslom megbízásukat.
Az ajánlatokat az előterjesztés melléklete tartalmazza.
Kérem előterjesztésem megtárgyalását, s az alábbi határozati javaslat elfogadását.

Határozati javaslat:

Martfű Város Önkormányzata Képviselő- testületének
..../2018. (……) határozata

A „Martfű Város közigazgatási területén lévő közvilágítás korszerűsítése energiatakarékos LED-es közvilágításra” tárgyú közbeszerzési eljárás lefolytatásához közbeszerzési tanácsadó megbízásáról

[bookmark: _GoBack]Martfű Város Önkormányzatának Képviselő-testülete megtárgyalta a „Martfű Város közigazgatási területén lévő közvilágítás korszerűsítése energiatakarékos LED-es közvilágításra” tárgyú közbeszerzési eljárás lefolytatásához közbeszerzési tanácsadó megbízására vonatkozó előterjesztést, és az alábbiak szerint döntött:

A Képviselő-testület a „Martfű Város közigazgatási területén lévő közvilágítás korszerűsítése energiatakarékos LED-es közvilágításra” tárgyú közbeszerzési eljárás lefolytatására  közbeszerzési szakértőként a PROMENT Consulting Kft.-t bízza meg, egyben árajánlatát 1.500.000 Ft + Áfa összegben elfogadja. 

A Képviselő-testület felhatalmazza a polgármestert a megbízási szerződés aláírására.

Erről értesülnek:
1. Jász-Nagykun-Szolnok Megyei Kormányhivatal 
2. Valamennyi képviselő helyben
3. PROMENT Consulting Kft. 5008 Szolnok, Füst Milán utca 3.
4. Műszaki iroda helyben
5. Pénzügyi és Adóügyi Iroda

Martfű, 2018. június 19.

Dr. Papp Antal
polgármester
Látta: Szász Éva jegyző

